Ikka ja jälle kordub see usklike mittepuutumine uskmatutesse. Samas on tuntav Muhamedi sõnumis vaadeldava perioodi suurades kibedus ja pettumus. Sest oli  see vist kõige raskem aeg üldse tema karjääris, kui Kurai hõim otsustas teda vältida. Islami traditsionalistide jutte suurest tagakiusamisest vaevalt tõsiselt võtta saab, veel vähem tema tapmise plaanidest, kuid tuntav on meelekibedus mehel, kes saadetud on prohvetina kõiki õigele teele juhatama ning kes hoolimata äärmisest pingutusest ja kuulutatava sõnumi intensiivsusest (mitte aga originaalsusest) ei ole leidnud tunnustust ning kellest hõim ära pöördunud on. Järgijatele Paradiisi ja uskmatutele  karistuse kuulutused saavutavad tema meeleheites äärmise teravuse, nagu toodud lõigust näha. Millise tulemuseni viib see meeleheide - sellele leiame vastuse järgnevate perioodide suurades.